Diari Oficial de la Generalitat Valenciana


Sumari del DOGV 278, del 08-08-1985 (1985/804789)

RESOLUCIÓ del Subsecretari Tècnic de la Presidència del Govern Valencià delegant en Òrgans Territorials l'exercici de certes competències en matèria d'espectacles.
-------------------------------------------------------------------------------------------------------------------------------------------------------------------

### Dades del document

Número de DOGV
:   278

Data del DOGV
:   08-08-1985

Secció del DOGV
:   ALTRES DISPOSICIONS

Número del document
:   1985/804789


Data del document
:   30-07-1985

Organisme emissor


Tipus de document
:   Resolució

Resolució del subsecretari tècnic de la Presidència del Govern Valencià, en què delega en Organs Territorials l'exercici de determinades competències en matèria d'espectacles.  
El Decret 27/1985, de 30 de juliol, de la Presidència de la Generalitat Valenciana, disposa assignar a aquesta Subsecretaria Tècnica les funcions i serveis transferits per l'Administració de l'Estat a la Generalitat Valenciana en matèria d'espectacles, mitjançant Decret 1040/85 de 25 de maig.  
Per tal d'exercir les funcions assignades amb la major operativitat i eficàcia convé d'assignar-ne l'exercici als òrgans més pròxims a l'administració, per la qual cosa cal delegar-lo en els Serveis Territorials, i per tant, d'acord amb el que disposa l'article 68 de la Llei de la Generalitat Valenciana 5/1983, de 30 de desembre, de Govern Valencià.  
HE RESOLT:  
Primer  
Delegar l'exercici de les competències enumerades en l'apartat segon en els següents Organs Territorials i que seran exercides pels titulars que s'indiquen:  
Servei Territorial d'Alacant: Sr. Miquel Escoto i Aguado, funcionari tècnico- administratiu.  
Servei Territorial de Castelló: Sr. Vicent Sales i Pascual, funcionari tècnico- administratiu.  
Servei Territorial de València: Sr. Alexandre Molero i Madero, Cap del Servei d'Autoritzacions Administratives.  
Segon  
Les competències, l'exercici de les quals és delegat en els òrgans esmentats, són les següents:  
1r. Les autoritzacions d'espectacles taurins previstes en l'article 45 de l'Ordre de 15 de març de 1962, text refós del Reglament d'Espectacles Taurins, sense perjudici de les competències que la disposició esmentada atribueix a l'Administració de l'Estat, subsistents segons que disposa el Reial decret 1040/85, de 25 de maig.  
2n. Les autoritzacions d'espectacles taurins previstos en l'Ordre de 10 de maig de 1982, que en regula els tradicionals, sense perjudici de les competències que romanen atribuïdes a l'Administració de l'Estat segons que disposa el Reial Decret 1040/1985, de 25 de maig.  
3r. Les autoritzacions d'activitats a què fan referèncla els articles 74 i 75 del Reial Decret 2816/1982, de 27 d'agost, Reglament General de Policia d'Espectacles Públics i Activitats Recreatives, sense perjudici de les competències que romanen atribuïdes a l'Administració de l'Estat segons que disposa el Reial Decret 1040/85, de 25 de maig.  
Tercer  
L'exercici de les competències delegades es produirà segons que disposen l'article 68 de la Llei de Govern Valencià, i 93.4 i 118 de la Llei de Procediment Administratiu.  
València, 30 de juliol de 1985.  
El Subsecretari Tècnic de la Presidència del Govern Valencià,   
MANUEL PRIETO I BARRERO